CK ซื้อขายต่ำกว่ามูลค่ากิจการ
นักวิเคราะห์คาดงานเซ็นใหม่ CK ปี 63 จะดีกว่าปี 62 มาก เพราะอย่างน้อยมัฏอกาสได้งานโยธามูลค่า 40-50 พันลบ. จากงานรถไฟเชื่อม 3 สนามบิน ที่ร่วมลงทุนกับกลุ่ม CP
นักวิเคราะห์คาดงานเซ็นใหม่ CK ปี 63 จะดีกว่าปี 62 มาก เพราะอย่างน้อยมัฏอกาสได้งานโยธามูลค่า 40-50 พันลบ. จากงานรถไฟเชื่อม 3 สนามบิน ที่ร่วมลงทุนกับกลุ่ม CP
15 ธ.ค. 2562

คุณค่าบริษัท
ปัจจัยบวก บริษัท ช.การช่าง จำกัด (มหาชน) หรือ CK แจ้งเซ็นงานใหม่ โครงการทางด่วน พระราม 3-ดาวคะนอง สัญญาที่ 4 งานโยธา มูลค่าหลังหัก VAT ที่ 6.1 พันล้านบาท ทำให้งานเซ็นใหม่ปีนี้สะสมได้แล้ว 9.4 พันล้านบาท ดีขึ้นจากปีก่อนที่ 5.3 พันล้านบาท ในเวลาเดียวกัน CK ได้ส่งมอบงานในช่วงไตรมาส 1/2561-ไตรมาส 3/2562 ที่ 47 พันล้านบาท
หมายถึงงานเข้าใหม่น้อยกว่างานส่งมอบ ทำให้ Backlog ล่าสุดอยู่ที่ 40 พันล้านบาท ดังนั้น ณ Backlog ระดับดังกล่าว การเติบโตของรายได้น่าจะยาก แต่อย่างไรบริษัทยังคงสามารถสร้างรายได้ต่อเนื่อง
อย่างไรก็ดี นักวิเคราะห์ บล.ฟิลลิป คาดหมายงานเซ็นใหม่ปี 2563 น่าจะดีกว่าปี 2562 มาก เพราะอย่างน้อยน่าจะได้งานโยธามูลค่า 40-50 พันล้านบาท จากงานรถไฟเชื่อม 3 สนามบิน ที่ทาง CK ร่วมลงทุนกับกลุ่ม CP
นอกจากนี้ทางบริษัทคาดหมายงานเซ็นใหม่ปี 2563-2564 ราวปีละ 80-100 พันล้านบาท จากมีตารางการประมูลมูลค่า 750 พันล้านบาท จากโครงการรถไฟฟ้าสีส้ม 90 พันล้านบาท, รถไฟรางคู่เฟส 2 มูลค่า 387 พันล้านบาท, Runaway 3 มูลค่า 10.7 พันล้านบาท, รถไฟฟ้าสีแดง 60 พันล้านบาท, โครงการเกี่ยวกับ EEC ท่าเรือ 90 พันล้านบาท และโครงการทางด่วนที่เมียนมา 12 พันล้านบาท
ทำให้เชื่อว่า อัตราการเติบของรายได้น่าจะเร่งตัวได้ชัดเจนในปี 2564 เป็นต้นไป
แม้ว่าการเซ็นงานใหม่ที่ผ่านมาขาดช่วง ทำให้ Backlog ต่ำ แต่คาดงานเซ็นใหม่ดีขึ้นในปี 2563-2564 แต่การส่งมอบงานยังไม่มากในปี 2563 ทำให้คาดว่ารายได้ก่อสร้างปี 2563 จะทรงตัวที่ 24 พันล้านบาท Margin อ่อนลงเล็กน้อย แต่ธุรกิจก่อสร้างจะคุ้มทุนเมื่อรายได้เกิน 30 พันล้านบาท ทางฝ่ายคาดขาดทุนจากธุรกิจก่อสร้าง 487 ล้านบาท
ถึงอย่างไรก็ดี ธุรกิจลงทุนจะเข้ามาชดเชยได้ โดยคาดกำไรได้ 2.1 พันล้านบาท 1) บริษัทร่วม CKP และ BEM น่าจะส่งส่วนแบ่งกำไรเข้ามา 1.6 พันล้านบาท จากการเติบโตของกำลังการผลิตของ CKP 2) เงินปันผลจากเงินลงทุน TTW ยังมีเสถียรภาพที่ 464 ล้านบาท และ 3) รายได้ดอกเบี้ยจากเงินกู้ที่ให้บริษัทในเครือ (ไซยะบุรี) ลดลง 50% เพราะถึงกำหนดทยอยรับคืนเงินให้กู้ แต่ยังสูงถึง 427 ล้านบาท ลดลง ดังนั้น การถัวความเสี่ยงของเงินลงทุนเป็นจุดเด่นของ CK โดยเปรียบเทียบกับผู้รับเหมารายใหญ่อื่น ๆ
ขณะที่ราคาหุ้นลดลงมากมาจากการชะลอตัวของธุรกิจรับเหมา แต่หากพิจารณามูลค่าเงินลงทุนของ 3 บริษัท (TTW, CKP, BEM) ตามมูลค่าพื้นฐานของ PST และ Consensus ที่ 48 บาท/หุ้น แล้วหักหนี้สินที่ 34 บาท และมูลค่าธุรกิจก่อสร้าง 9 บาท/หุ้น (ประเมินตามวิธีสินทรัพย์) พบว่าราคาหุ้นล่าสุดซื้อขายมีส่วนลดเกือบ 20% อีกทั้งแนวโน้มธุรกิจก่อสร้างมีโอกาสฟื้นตัว แนะนำ “ซื้อ” ราคาเป้าหมาย 23 บาท/หุ้น
…
ผู้ถือหุ้นรายใหญ่
บริษัท มหาศิริ สยาม จำกัด 237,512,365 หุ้น 14.02%
บริษัท ช.การช่าง โฮลดิ้ง จำกัด 171,396,530 หุ้น 10.12%
บริษัท ไทยเอ็นวีดีอาร์ จำกัด 111,596,189 หุ้น 6.59%
บริษัท ซีเค.ออฟฟิซ ทาวเวอร์ จำกัด 86,048,212 หุ้น 5.08%
UOB KAY HIAN (HONG KONG) LIMITED – Client Account 42,007,200 หุ้น 2.4%
รายชื่อกรรมการ
นายอัศวิน คงสิริ ประธานกรรมการ, กรรมการอิสระ
นายปลิว ตรีวิศวเวทย์ ประธานกรรมการบริหาร, กรรมการ
น.ส.สุภามาส ตรีวิศวเวทย์ กรรมการผู้จัดการใหญ่, กรรมการ
นายณรงค์ แสงสุริยะ กรรมการ
นายรัตน์ สันตอรรณพ กรรมการ